Tirv

Tirv ( «terv», ) om Estinman lidn da volost' valdkundan suves. Mülüb Valgan makundha, sen kahtenz' surtte lidn koumespäi. Estinman koncertoiden üks' keskusišpäi, oleskeleb läz sadad koncertoid da mugoižid aigtegoid vodes.

 Istorii 
Žilo sai lidnan statusad vn 1926 2. päiväl heinkud. Vll 1950−1959 lidn oli Tirvan rajonan keskuseks. Nevondkundaližen aigan Tirv-il'mbaz oli olmas lidnanno.

Tirvan ižandusen päsarakod oma mecan ümbriradmine i turizm.

 Geografijan andmused 
Lidn sijadase makundan lodehes, Ihne-jogen randoil ( 94 km pitte, lankteb Virtsjärvhe). Matkad Latvijan röunhasai om 17 km suvipäivlaskmha orhal, Tallidnhasai om 173 km pohjoižhe-lodeheze orhal vai 208 km avtotedme. Matkad makundan Valg-keskushesai om 25 km suvhe orhal vai 28 km avtotedme. Toižed lähembaižed lidnad oma Abja-Paluoja päivlaskmha-lodeheze, Vil'jandi pohjoižhe, Otepä päivnouzmha.

Kaik kaks' žilod i 37 küläd alištudas Tirvan volostin () tobmudele vs 2017 redukun 24. päiväspäi. Volostin pind — 647 km².

 Eläjad 
Vn 2011 Estinman rahvahanlugemižen mödhe lidnan eläjiden lugu oli 2 729 ristitud, sidä kesken estilaižed — 98,8%, toižed rahvahad i rahvahuden ozutandata — 1,2%.

Kaikiš suremb lidnan ristitišt oli 3 128 eläjad vl 1940 i 3 112 eläjad vl 2006. Kaik 6 129 ristitud elihe Tirvan volostiš vn 2019 augotišes.

 Galerei 

 Irdkosketused 
 Tirvan volostin ohjastusen oficialine sait (torva.ee). 

Kategorii:Estinman lidnad
Kategorii:Eländpunktad kirjamišton mödhe
Kategorii:Valgan makund